Nos Gilebertus abbas et conuentus ecclesie Sancti Stephani diuionensis notum facimus omnibus presentes litteras inspecturis quod nos dedimus et concessimus domino Johanni de Tenisseio, milite, et domine Gertrudi uxori sue ad vitam eorum partem nostram decimarum de Tenisseio et eamdem partem nostram tenemur eis quamdiu vixerunt garantire, et quando unus eorum decesserit, ille ex eis qui superuixerit, dictam partem nostram decimarum predictarum quo aduixerit possidebit. Ita quod ipsi dictam partem nostram in bono statu tenebunt nec eam diminuent vel diminui facient, vel consentient aut permittent et post eorumdem obitum dicta pars nostra decimarum cum omni melioratione decime qua in dicta parte nostra tunc erit ad nos et ecclesiam nostram quiete, libere et sine contradictione quilibus et absque debitorum aut obligationis alicuius onere reuertetur. In cuius rei testimonium presentibus litteris sigilla nostra apposuimus. Actum anno domini M°. CC°. quadragesimo quarto, mense aprili.